Lessingowe město je nětko wo socialne zarjadnišćo bohatše. Štóž pyta poradu w najwšelakorišich socialnych a wosobinskich prašenjach, tomu móža tam z wobšěrnym poskitkom pomhać.
Kamjenc (BG/SN). Swój nowy dom je předwčerawšim Hornjołužiski zwjazk Carity na Zapadnej w Kamjencu wotewrěł. W bywšej nakupowanskej pasaži „Pastwina hora“ wosrjedź stareho města nasta po wobšěrnym přetwarje nowe srjedźišćo za ludźi, kotřiž dyrbja wšědny dźeń najwšelakoriše ćeže zmištrować. Za nich maja tam dźewjeć wšelakich pomocnych poskitkow. „Naš dźeń wotewrjenych duri na nowym městnje je jasne wuznaće k socialnemu dźěłu w Kamjencu“, zwurazni srjedu jednaćel hornjołužiskeje Carity Andreas Ošika.
szl_Latn szl_Latn